ანარ რზაევი

ანარ რასულ ოღლი რზაევი (აზერ. Anar Rəsul oğlu Rzayev; დ. 14 მარტი 1938) — აზერბაიჯანელი მწერალი, რეჟისორი და სცენარისტი. აზერბაიჯანის სახალხო მწერალი (1987). დაიბადა პოეტების ოჯახში. მამა რასულ რზა და დედა ნიგიარ რაფიბელი აღიარებული პოეტები იყვნენ. 1945 წელს მან ჩააბარა ბიულბიულის სახელობის მუსიკალურ სკოლაში და წარჩინებით დაამთავრა 1955 წელს. იმავე წელს იგი ჩაირიცხა აზერბაიჯანის სახელმწიფო უნივერსიტეტის ფილოლოგიურ ფაკულტეტზე. 1960 წელს დაამთავრა აზერბაიჯანის სახელმწიფო უნივერსიტეტი, 1964 წელს — მოსკოვის უმაღლესი სასცენარო კურსები და უმაღლესი სარეჟისორო კურსები. კომუნისტური პარტიის წევრი გახდა 1967 წელს. 1968 წლიდან იყო ალმანახ „გობუსტანის“ მთავარი რედაქტორი. 1991 წელს არჩეულ იქნა აზერბაიჯანის მწერალთა კავშირის თავმჯდომარედ. 1995-2000 წლებში იყო მილი მეჯლისის (აზერბაიჯანის პარლამენტის) წევრი. აზერბაიჯანული ლიტერატურის წინაშე განსაკუთრებული ღვაწლისთვის დაჯილდოებულია ჰეიდარ ალიევის სახელობის პრემიით (2011). 2014 წლის 19 თებერვალს არჩეულ იქნა თურქულენოვანი სახელმწიფოების მწერალთა კავშირის პირველ თავმჯდომარედ, რომელიც შეიქმნა თურქულენოვანი სამყაროს ლიტერატორული ჟურნალების რედაქტორების VI კონგრესის შედეგებიდან გამომდინარე ქალაქ ესქიშეჰირში (თურქეთში). ანარ რზაევი თავის ნაწარმოებებში ცდილობს გახსნას თანამედროვე ადამიანის სახე, აჩვენოს მკითხველს, თუ რა სახის სირთულეების გადალახვა უწევს მას, როგორ იჩენს გავლენას ტრადიციული გაგება და მენტალიტეტი ადამიანის ცხოვრებაზე. მწერლის ერთ-ერთი ყველაზე საჭირბოტო და ცნობილი ნაწარმოებია „ხუთსართულიანი შენობის მეექვსე სართული“ — მოგვითხრობს განქორწინებული ქალბატონისა და „წესიერი ოჯახის“ შვილის ყმაწვილის ურთიერთობებზე. მათი ურთიერთობის წინააღმდეგ გამოდიან ყმაწვილის ოჯახი, მისი მეგობრები და საზოგადოება. ამ რთულ ვითარებაში ისინი ცდილობენ არ დაკარგონ საკუთარი თავი, მაგრამ შექმნილი პირობები ძალიან თრგუნავენ მათ. მისი სხვა ნაწარმოებებია: „ოთახი ოტელში“, „დანტეს იუბილე“, „მე, შენ, ის და ტელეფონი“ და სხვა. ანარის სცენარების მიხედვით გადაღებულია 12 მხატვრული ფილმი, სამი მათგანში ის რეჟისორიცაა. მისი ერთ-ერთი მოთხრობის მიხედვით, „მოსფილმმა“ სამსონ სამსონოვის რეჟისოროით გადაიღო ფილმი „ყოველ საღამოს თერთმეტ საათზე“, ედვარდ რადზინსკის სცენარით. დანტეს იუბილე. მოთხრობა, მოლოდაია გვარდია, 1969 წრე. მოთხრობები, სტატია. მ., იზვესტია, 1973 დედე კორკუტი. მოთხრობა აზერბაიჯანული ეპოსის მოტივების მიხედვით. მ., საბავშვო ლიტერატურა, 1980 „ხუთსართულიანი შენობის მეექვსე სართული. მოთხრობები. მ., საბჭოთა მწერალი,1988 კონტაქტი. მოთხრობები. მ.,საბჭოთა მწერალი, 1990 დედე კორკუტი. მოთხრობა თურქ-ოღუზების ეპოსის მოტივების მიხედვით. ბაქო, მარჯანი, 2011 თხზულებები 2 ტომად. მ., მხატვრული ლიტერატურა, 2016 თქვენს გარეშე. მ., დრო 2016 Б. Вл., Анар Р. // Энциклопедия фантастики: Кто есть кто / Под ред. Вл. Гакова. — Минск: Галаксиас, 1995. — С. 35. Фантастика: кто есть кто Анар: Экстелопедии фэнтези и научной фантастики დაარქივებული 2008-06-24 საიტზე Wayback Machine. Анар Рзаев: "Не могу надышаться жизнью..." Интервью журналу "Дружба народов", №8, 2016 დაარქივებული 2016-10-12 საიტზე Wayback Machine. . ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ АНАР Кино: Энциклопедический словарь/Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др.- М.: Сов. энциклопедия, 1987.- 640 с., 96 л. ил. ↑ 3.0 3.1 76 лет назад родился народный писатель Азербайджана. დაარქივებულია ორიგინალიდან — 2014-03-14. ციტირების თარიღი: 2017-10-07.